หาร้านทานตอนกลางวันวันเสาร์แบบด่วนๆ จองร้านนี้ผ่าน eatigo ได้ส่วนลด 35% คิดแล้วคนละไม่ถึง 700 บาท ราคาไม่รวมน้ำดื่ม แต่รวมชากาแฟเรียบร้อยแล้ว ถ้าดูจากปริมาณอาหารและรสชาติแล้วถือว่าโอเคเลย

โรงแรมนี้อยู่ถนนศรีอยุธยา ที่จอดรถจอดไม่ยาก คนไม่พลุกพล่านทั้งตัวโรงแรมและห้องอาหารนี้ 

อาหารมีทั้งญี่ปุ่น seafood อาหารไทย ก๋วยเตี๋ยว ฝรั่ง และติ่มซำ รวมทั้งของหวานต่างๆทั้งเค้ก ไอศกรีม ผลไม้ ครบเลย

รสชาติต้องบอกเลยว่าอยู่ในขั้นดีซะส่วนใหญ่ แต่ที่เฉยๆที่สุดน่าจะเป็นติ่มซำนี่แหล่ะ กินจนอิ่มแล้วตบของหวานกันไปเยอะเหมือนกัน ชอบไอศกรีมเผือก มะพร้าว และวนิลลาของเค้ามาก จัดไปหลายถ้วยก่อนตบด้วยชาร้อน อิ่มสบายท้องมาก

ราคา Buffet คนละ 842++ ไม่รวมน้ำเปล่า แต่น้ำที่นี่ราคาไม่แรง ขวดละ 25 บาทโดยประมาณ ถือว่าโอเคเลย แต่เราจองผ่าน eatigo ได้ลดไปอีก 35% รวมมื้อนี้ทาน 7 คนแล้วจ่ายไป 4880 บาท ตกคนละไม่ถึง 700 บาท ถือว่าโอเคเลย ????